Odense Adresse-Contoirs Efterretninger, 1843-04-04
J Fredags var det kongl. Akademie for de skjønne Kunster forsamlet under Forfæde af Hs. K. H. Kronprinds Frederik Carl Christian til Danmark, for at høitideligholde dets Stiftelsesdag. Det behagede Hs. K. Høihed, at passere igjennem Akademiets Skoler og at tage de af Medlemmerne og Eleverne udstillede Arbeider i Øiesyn. Efter at Forsamlingen havde taget Sæde i den store Figursal, fremstod Secretairen og oplæste en Beretning om det Vigtigste, som ved Academiet er foregaaet og virket i det afvigte Aar. Derpaa foretoges Præmiernes Uddeling i følgende Orden: J Bygningsskolen. P. C. Hagemann og N. F. B. Hartmann den store Sølvmedaille; A. Bondo, W. T. Walther og P. C. Kramp den lille Sølvmedaille. J Modelskolen. C. W. T. Christensen, H. J. Hammer, J. H. Wittmaack. F. G. Hertzog og C. J. Rosenfalk den lille Sølvmedaille. Om Cometen hedder det i Kbhposten af 28 f. M.:"Jaftes var hele Rundetaarn festlig oplyst i Anledning af den omtalte store Comethale, om hvis Ankomst vore Observateurer imidlertid først skulle være blevne underrettede ved Posten fra Hamborg igaar Morges. Den viste sig her iaftes dog ikke længer saa tydeligt som Man havde ønsket, og D. M. Kongen og Dronningen, som havde ifinde at iagttage den, opsatte derfor deres forventede Besøg paa Rundetaarn. Forresten har Man nu overalt i Tydskland, Frankerig og Engelland opdaget dens Hoved, saa at enhver Tvivl er hævet om det virkelig skulde være en Comet, eller blot Halen af en Comet, der leb ene omkring. Det nu over Horizonten opstigende Hoved viser sig som en i Forhold kun ubetydelig mat Taageplet, medens Halen strækker sig hen over næsten en Fjerdedeel af Himmelen; en Længde, som ikke nogen Comethale har havt siden den af Keppler observerede i Aaret 1618. - samme Aar som Trediveaarskrigen begyndte. – Den bevæger sig, ifølge Gruithusens Beretning, fra Stjernebilledet "Orion henimod Haren og det brandenborgske Scepter, altsaa i nordlig Retning, og antages at ville forblive synlig endnu i længere Tid, hvorhos det ikke bør forglemmes, at den skal være temmelig nær ved Jorden."J Anledning af den i Løverdagsavisen omtalte Høiesteretsdom siger Kbhposten: "Kammerraad Michelsen har saaledes ved endelig Dom faaet al den Opreisning, som der af denne Vei for ham er at erholde; men det bliver ikke destomindre høist beklageligt, at en Mand, der er i en offentlig Embedsstilling, er bleven underkastet alle de høist byrdefulde Undersøgelser, Forhører og Bryderier, som en Action af den Beskaffenhed nødvendigt maa medføre, selv om den, der er Gienstand for samme, er sig fuldkomment bevidst, at han ikke engang har streifet det Lovstridiges Gebeet. Det er derfor Pressens Pligt, nu da Sagen engang er bleven bragt offentlig frem, at henlede Publikums Opmærksomhed paa, at en Frifindelse for Actors Tiltale i Forbindelse med, at Actionens Omkostninger paalægges det Offentlige, er en legal Anerkjendelse af, at der ingensomhelst Plet hviler paa Tiltalte, og at han er fuldkommen værdig til den samme ofsentlige Tillid, som han tidligere har nydt, samt at hans Stilling som offentlig Lærer i ingen Henseende kan antages at være forrykket, fordi Øvrigheden har troet sig nødsaget til at lade Sag anlægge mod ham for et Forhold, som der er tillagt ham en saa fuldstændig Frifindelse for."